Nederland åpnet hurtigløpskonkurransene meget sterkt med trippelseiere både på herrenes 5 000 m og 2 ganger 500 m. Under sistnevnte konkurranse så ble tvillingene Michel og Ronald Mulder det andre tvillingparet som tar medalje under samme individuelle vinter-OL øvelse etter de amerikanske tvillingene Phil og Steve Mahre som tok gull og sølv under de alpine grener under Vinter-OL 1984 i slalom og det andre søskenparet som tar medalje i en individuell øvelse under disse olympiske lekene etter at søstrene Justine og Chloé Dufour-Lapointe tok dobbeltseier i freestyle kulekjøring for damer. De nederlandske løperne fulgte senere opp med firedobbelt under damenes 1 500 m. Etter at damene tok alle tre medaljene på 1 500 m så er de også den nasjonen som har tatt flest medaljer i hurtigløp på skøyter under et OL gjennom tidene med 6 gull, 6 sølv, 7 bronse = 19 medaljer, . De nederlandske herrene fulgte videre opp med nok en trippel på langdistansen 10 000 m. De slo den gamle rekorden til Øst-Tyskland fra Vinter-OL 1988 som var på 13 medaljer (3 gull, 6 sølv, 4 bronse), noe som Nederland tangerte i dette mesterskapet i antallet medaljer (4 gull, 4 sølv, 5 bronse) allerede etter sju konkurranser med sølvmedaljen til Koen Verweij på herrenes 1 500 m.